Епитафи у драгачевским селима: Луке
Епитафи у драгачевским селима: Луке су сведочанства преписана са старих надгробних споменика у селу Луке (Општина Ивањица).

Лазовићи 
Споменик Гаврилу ковачу (†1844) (Луке – Лазовићи)
 Овде леже кости
 раба божија
 ГАВРИЛА КОВАЧА
 поживи година 25
 престави се 1844.

Споменик Милану  Лазовићу (†1856) (Луке – Лазовићи)
 Оваи билег показује
 упокоеног
 Раба Божиег
 МИЛАНА
 сина Пауновог
 кои у најлепшем цвету
 у 17. Год. живота свог
 погинуо од пушке неотично
 19 Март 1856. Год.

Споменик Периши Богосављевићу (†1866) (Луке – Лазовићи)
 Овде почива
 Раб Божи
 ПЕРИША
 Син Гвоздена Богосављевића
 из села Лука
 Поживи 20. Г:
 Умре 12 Априла 1866 год.
 Оваи билег удариму
 Отац Его
 Писа Глишо Дмитрић
 из Котраже

Споменик Пауну (†1871) и Станији (†1869) Лазовић (Луке – Лазовићи)
 Приђи ближе роде Србски
 не пожали труда свог
 док прочиташ слова овог гроба
 пред коим леже Кости
 упокоеног
 ПАУНА ЛАЗОВИЋА
 житељ села Лука
 кои срећно поживи 60 год.
 а умре 16 априла 1871 год.
 Овде почива Раба Божија

 СТАНИЈА
 супруга Пауна Лазовића
 житеља из села Лука
 поживи 56. г.
 Умре 20 Марта 1869 год.
 Бог да им душу прости 
 Амин
 Оваи Спомен подигоше
 оцу и матери својој синови
 Петар Панто Стефан и Никола

Споменик Добрици Коџопељи (†1876) (Луке – Лазовићи)
 Споменик
 ДОБРИЦЕ КОЏОПЕЉЕ
 из Села Лука
 бив: храброг војника прве класе
 баталијона Драгачевског
 Који је у 32 Год. живота свог
 за отаџбину славу и слободу
 Браће своје Срба
 борећи се против турака
 погинуо у битци на Шиљеговцу
 округ Алексиначки
 15. Сеп. 1876. г.
 Овај знак подижему
 ожалошћена мати Пауна
 Написо Мијаило Поповић
 из Свештице
 под управљањем стараоца Его
 Андрије Коџопеље

Споменик Дмитру Лазовићу (†1893) (Луке – Лазовићи)
 ДМИТАР ЛАЗОВИЋ
 из Лука
 поживи 40-година
 умре 14: ноем: 1893. год.
 Спомен подиже му
 његова жена јелисавка
 са децом

Споменик Радосаву Лазовићу (†1908) (Луке – Лазовићи)
 РАДОСАВ ЛАЗОВИЋ
 рођ. 26 марта 1884
 а умре 27 септембра 1908 год.
 Најлепши цветак овога света 
 што Мајку срета 
 пакошћу злобних људи 
 прерано у овом гробу прецвета. 
 твоја дела бисерна су зрна
 што их срце тугом гаси, 
 зато ти брате каменом гроб краси
 Ожалошћени брат Љубомир
		

Споменик Милисаву Пејчиновићу (†1915) (Луке – Лазовићи)
 Ево спомен у крај пута
 за ким оплакује
 мајка брат и сестра
 сиротиња љута
 а другови жале храброг јунака
 МИЛИСАВА ПЕЈЧИНОВИЋА
 из Лука,
 који умре у 22. год. свог живота
 као војник каплар
 при оступању преко Албаније
 од ратних напора
 новембра месеца 1915 год.
 Спомен подиже
 мајка Миросава
 и браћа Јездимир, Јован
 и кћи Зорка

Споменик Љубомиру Лазовићу (†1916) (Луке – Лазовићи)
 ЉУБОМИР ЛАЗОВИЋ
 рођен 1874. г.
 у селу Лукама
 од поштених сиромашних родитеља.
 својим трудом и радом
 у току свог 40-то годишњег живота
 уживао је глас првих људи.
 био је добар економ трговац и књиговођа
 са својом бакалском радњом у Лукама
 али љубав према Отаџбини
 за ослобођење наше Браће
 испод непријатељског терета
 ступијо је у редове наше храбре војске
 Учествовао у српско турском и европском рату
 и после тешких напора у повлачењу
 умире 10 марта 1916 г. на Крфу
 као обвезник II чете I бат. X пука II позива
 оставши нас малолетнике.
 Из благодарности своме родитељу
 спомен подижу синови
 Драгиша и Будимир и Војимир и Милован

Зучковићи 
Споменик Миливоју Остојићу (†1849) (Луке – Зучковићи)
 Почива Раб Божии
 МИЛИВОЕ ОСТОИЋ
 из села Лука
 Поживе 80. Лета
 и престависе
 (...) Маиа 1849 лета
 Билег подигоше унуци
 петар и сава

Споменик Бошку Продановићу (†1872) (Луке – Зучковићи)
 Овде Почива
 Раб Божи
 БОШКО ПРОДАНОВИЋ
 из Лука
 Поживи 100. г.
 Умро 26. јануара 1872. год:
 Овај Знак Подигоше
 Синови Глишо и Илија

Споменик Василију Вукотићу (†1887) (Луке – Зучковићи)
 Овде Почива
 ВАСИЛИЈЕ ВУКОТИЋ
 из Лука
 који је живео 75. Год.
 а умро 2. Августа 1887. Г.
 Овај му спомен подиже
 Син Максим
 писо (...) лун

Споменик Љубици Вукотић (†1893) (Луке – Зучковићи)
 Овај гроб
 ЉУБИЦЕ
 жене Поч:
 Василија Вукотића
 из Лука
 живела 70. Г.
 а умрла 1. Априла 1893. Г.
 Спомен јој подижу синови
 Миладин и Пајо Чаканци
 и Максим Вукотић

Миленковићи 
Споменик Николи Миленковићу (†1848) (Луке – Миленковићи)
 овде почива
 НИКОЛА МИЛЕНКОВИЋ
 1848

Споменик Василији Гавриловић (†1880) (Луке – Миленковићи)
 ВАСИЛИЈА
 жена Саве Гавриловића
 из Осонице
 живела 80 Г.
 Умре 4 јула 1880 Г.
 Спомен подиже
 унук Миљко
 и зет Дамљан
 Милишићи

Споменик Косту Миленковићу (†1888) (Луке – Миленковићи)
 У овом гробу почива
 КОСТО МИЛЕНКОВИЋ
 из села Лука
 поживио 38. Г.
 каплар сталног кадра
 Умро 16 априла 1888. Г.
 овај спомен подигошему
 Брат Милован
 и синовац Микаило

Бошњаци 
Споменик Микаилу (†1856) (Луке – Бошњаци)
 Овде:почива :
 раб : божи :
 МИКАИЛО :
 стра .
 престависе .
 Года 1856

Споменик Зарији Ђурашевићу (†1863) (Луке – Бошњаци)
 Овде почива
 раб Божи
 ЗАРИЈА ЂУРАШЕВИЋ
 из села Лука
 од 50. Г:
 Умре 10 Јануара 1863. Г:
 Поменуга
 син миладин Его

Споменик Миљку Беновићу (†1888) (Луке – Бошњаци)
 Спомен
 МИЉКА У. БЕНОВИЋА
 земљорад[ника]
 села Лука
 бив. Повереник
 народни посланик
 и преседник изабраних судова
 Због чега је одликован.
 Миљко се престави
 у свом врло лепом животу.
 Поживи (...) 1888 г (...)
 биле су познате грађанству целе Србије
 које његовим неуморним радом
 и поштеним трудом стеко.
 зашто је и признат
 између првик и поштеник грађана.
 зато му ми живи свесрдно кажемо.
 проста му душа и лака земља
 Спомен му подигоше
 из благодарности (...)

Споменик деци Луке Ђураша: Вељку (†1876), Миљку (†1876) и Милутину (†1876) (Луке – Бошњаци)
 ВЕЉКО
 од 18. Год:
 умре 26. Септембра

 МИЛУТИН од 8. Год:
 Умре 24. Августа.

 МИЉКО од 10. Год:
 Умре 18. Септ.

 Све трое умреше у 1876. Год:
 Оваи жалосни спомен
 подиже им отац
 Луко Ђураш
 из села Лука

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.
Драгачевски епитафи